Yashirin dushman: qanday parhezlar salomatlikka zarar yetkazadi?

Orzudagi qomatga erishish istagi ko‘pincha ayollarni turli tajribalarga olib keladi. Mukammal vaznga intilish unchalik xavfsiz emas, faqatgina vazn yo‘qotish jarayonini juda ehtiyotkorlik bilan oqilona tarzda, hatto professionallarning nazorati ostida boshlash kerak. Grazia nashri sog‘liqqa zarar yetkazishi mumkin bo‘lgan parhezlar nomini ma’lum qildi.

Uglevodsiz parhez
Nomidanoq ma’lum bo‘lganidek, bu parhez uglevodlarni deyarli to‘liq rad etadi. Uglevodlarning asosiy vazifasi glyukozaga aylanishdir. Glyukozasiz organizmning normal ishlashi mumkin emas. Albatta, bunday parhezning natijasi tez, ammo oz bo‘ladi. Ammo uglevodlar energiyaning eng muhim manbalaridan biri ekani va bu komponentni rad etish kuchli o‘zgarishga olib keladi. Ayniqsa, sog‘lom yog‘lar va fosfolipidlarning yetishmasligi juda xavfli. Bunday parhez sportchilar orasida juda mashhur bo‘lib, ular tezda vazn kamaytirishi kerak bo‘lganda unga murojaat qiladi. Ammo ular faqat shifokorning qattiq nazorati ostida va juda qisqa vaqt ichida organizm uchun ushbu stressli usuldan foydalanadi.
Grechkali parhez
Tushunish uchun professional ovqatlanish mutaxassisi bo‘lish shart emas: parhez turli xil mahsulotlarni o‘z ichiga olishi kerak. Agar faqat grechka yoki bodring iste’mol qilinsa, bu jiddiy oqibatlarga olib keladi. Natijada organizmda ortiqcha yog‘, oqsil yoki uglevodlar to‘planadi. Bunday parhezning natijasi uzoq kutilmaydi, organizmdagi turli tizimlar muvaffaqiyatsizlikka uchray boshlaydi.
 Dyukana parhezi
Eng mashhur va ommabop parhezlardan biri. Uning xavfi shundaki, bu parhezning birinchi kuni faqat oqsildan iborat. Oqsil — bu hayvonlarning va o‘simlikning organik moddasi bo‘lib, u mushaklarning shakllanishi uchun asosiy oziqadir. Ammo bir ogohlantirish bor: uglevodlarni rad etish, organizm parchalanadigan yog‘lardan yetishmayotgan energiyani olishni boshlaganda, ketoz deb ataladigan holat yuzaga keladi. Bu jarayon oxir-oqibat jiddiy muammolarni keltirib chiqaradi.
Tosh asri parhezi
Nomining o‘ziyoq g‘or odamlarining ovqatiga ishora qiladi. Tarixdan ma’lumki, ularning parhezi juda cheklanganligini taxmin qilish mumkin. Tosh asri odamlari asosan yovvoyi tabiatning ne’matlarini iste’mol qilgan. Ushbu parhez o‘z ichiga yong‘oq, meva va sabzavotlarni oladi. Go‘sht va baliq ham parhezning asosi. Ammo sut mahsulotlari, o‘simlik moylari va dukkakli ekinlardan butunlay voz kechish kerak bo‘ladi, bu ko‘pincha vitamin yetishmasligi kasalligiga olib keladi.